b'\n_START_ARTICLE_\nDamjan Zazula\n_START_SECTION_\n\xc5\xbdivljenje in delo\n_START_PARAGRAPH_\nPo diplomi na ljubljanski FE (1974) je prav tam tudi doktoriral (1990). Sprva je bil sistemski programer, nato vodja razvojnega oddelka in znanstveni svetovalec v podjetju Gorenje v Velenju. Leta 1999 je bil izvoljen za rednega profesorja na FERI v Mariboru. V znanstveno raziskovalnem delu se je posvetil obdelavi signalov in slik, zlasti dekompoziciji sestavljenih signalov; na podro\xc4\x8dju procesne tehnike pa prou\xc4\x8duje mikroprocesorske krmilnike in programsko opremo ter mikroprocesorske medicinske diagnosti\xc4\x8dne naprave. Objavil je ve\xc4\x8d ekspertiz in samostojnih publikacij ter razprav in strokovnih \xc4\x8dlankov.'